સૌરભ પટેલે જણાવ્યું હતું કે, ઓટો હબ તરીકે વિકસી રહેલાં ગુજરાતમાં અન્ય આનુષંગિક ઉદ્યોગો પણ વિકસી રહ્યા છે. તેમણે ઉદાહરણ આપતા જણાવ્યું હતું કે, સાણંદ ખાતે મે.મેક્સીસ રબ્બર ઇન્ડિયા પ્રા.લિ. દ્વારા રૂા.૧૮૭૯/ કરોડના સંભવિત મૂડીરોકાણથી ૪૩૫૬ની રોજગારી ઉભી થવાની સંભાવના છે. સૌરભ પટેલે એમ પણ જણાવ્યું હતું કે, ઉદ્યોગ ફ્રેન્ડલી નીતિ અને સિંગલ વિન્ડો સિસ્ટમ દ્વારા પારદર્શી પદ્ધતિને કારણે ગુજરાત આજે રોકાણકારો માટેનું દેશભરનું નંબર વન પસંદગીનું સ્થળ બની રહ્યું છે.